DIVINA-COMEDIA-TA-WEB	Eth sòn cap me semblaue tan long e gròs coma era pinha de Sant Pèir en Roma39, en tot sauvar era madeisha proporcion es auti uassi; de sòrta que, encara qu’eth ribàs l’amagaue de miei còs entà baish, se vedie pro entà que tres frisons non auessen pogut vantar-se d’arténher era sua cabeladura; pr’amor que jo calculaua qu’aurie trenta grani pams, deth bòrd deth potz enquia eth lòc a on er òme se còrde era capa.